సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
BCCI President: ఈరోజే సౌరవ్ గంగూలీ చేతికి బీసీసీఐ పగ్గాలు
ఫిక్సింగ్ ఆరోపణలతో భారత్ జట్టు ఉక్కిరిబిక్కిరి అవుతున్న తరుణంలో కెప్టెన్సీ బాధ్యతలు చేపట్టి.. నెలల్లోనే జట్టుని సౌరవ్ గంగూలీ ఏకతాటిపైకి తెచ్చాడు.  మరి ఇప్పుడు గాడి తప్పిన బీసీసీఐ పాలనలో దాదా తన మార్క్ చూపగలడా..?
Samayam Telugu | Updated:
Oct 23, 2019, 07:58PM IST
హైలైట్స్
బీసీసీఐ అధ్యక్షుడిగా బాధ్యతలు చేపట్టబోతున్న సౌరవ్ గంగూలీ
బోర్డులో ముగియనున్న పాలకుల కమిటీ 33 నెలల పదవీకాలం
2017 ఆరంభంలో అధ్యక్ష బాధ్యతల నుంచి అనురాగ్ ఠాకూర్‌ని తప్పించిన సుప్రీంకోర్టు
అప్పటి నుంచి బీసీసీఐ పాలకుల కమిటీ పర్యవేక్షణలోనే పాలన
భారత క్రికెట్ నియంత్రణ మండలి (బీసీసీఐ) పగ్గాలు బుధవారమే మాజీ కెప్టెన్ సౌరవ్ గంగూలీ చేతికిరానున్నాయి. ఇటీవల బోర్డు అధ్యక్ష పదవికి గంగూలీ నామినేషన్‌ వేయగా.. అతనికి పోటీగా ఎవరూ నామినేషన్ దాఖలు చేయకపోవడంతో ఈ మాజీ కెప్టెన్ ఎన్నిక లాంఛనమైంది.
బీసీసీఐలో లోధా కమిటీ సిఫార్సుల అమలుపై అలక్ష్యం వహించిన అనురాగ్ ఠాకూర్‌ని 2017 ఆరంభంలో బోర్డు అధ్యక్ష బాధ్యతల నుంచి సుప్రీంకోర్టు తప్పించింది. ఆ తర్వాత బీసీసీఐని నడిపించేందుకు వినోద్ రాయ్ నాయకత్వంలో ఓ పాలకుల కమిటీని సుప్రీంకోర్టు ఏర్పాటు చేసింది. దీంతో బోర్డులో పాలన మొత్తం.. ఆ కమిటీ పర్యవేక్షణలోనే దాదాపు 33 నెలలు సాగింది.